**Németh Bálint: A hallgatás joga - feldolgozás**

1. Csoportalakítás – gyerekdalokkal

Mindenki húz egy kártyát, amelyen egy ismert gyerekdal címe található. A kártyák és a dalok száma attól függ, hogy hány gyerek játszik. 3-4-5 tagú csoportokat alakítunk úgy, hogy mindenki hangosan énekli a dalt, amit kihúzott, és megpróbálja megtalálni azokat, akik ugyanazt éneklik.

1. Pantomim

A megalakult csoportok kártyákat húznak, amelyeken valamilyen szituáció-leírás szerepel, amit pantomimmel kell bemutatni . Végén a többi csoport értékeli a játékot. (Lehetséges szituációk: a. Idegen akar eljutni valahová a városban, magyarázatot kér, b. Szomszéd néni érdeklődik, hogy hol jártál, c. Felel a diák, aki nem készült, d. Rossz jeggyel megy haza a gyerek, e. Kenyeret vásárolsz az üzletben, f. Nem akar felelni a gyerek az iskolában.

1. Szituációs játék

A csapatok újabb szituációs kártyákat húznak, bemutatják ezeket, ám ezúttal beszélhetnek is. A szituációk ugyanazok, csak más sorrendben.

1. Beszélgetés: Melyik helyzetben volt könnyebb a megértés? Miért?
2. A történet bemutatása, olvasása – Németh Bálint: A hallgatás joga
3. Szerepjáték:

Az előző játékok legügyesebben játszó csoportja eljátssza a szövegben történteket.

1. Beszélgetés: Mikor van jogunk hallgatni? Miért? Mit jelentenek a hallgatni és elhallgatni valamit fogalmak? Mikor kell és mikor nem kell elhallgatnunk bizonyos dolgokat?